Per què aprendre idiomes?

En un món globalitzat, poder-te comunicar amb persones de diferents països i cultures et serà de gran utilitat en els teus estudis, la teva feina i el teu temps lliure. Aquí tens una sèrie de raons que et mostren la utilitat dels idiomes:

**Pels estudis**

Si t'interessa estudiar a catalunya, el més probable és que un dels requisits per accedir als estudis és que tinguis un mínim domini de l'idioma en què s'imparteixen. Amb un bon nivell d'idiomes podràs accedir a moltes més opcions formatives de tots els nivells.

D'altra banda, et permetrà accedir a una gran varietat i multitud de materials educatius, articles, vídeos, etc. que complementaran la teva formació.

**Per la feina**

Actualment, dominar una o diverses llengües estrangeres és un requisit gairebé imprescindible en moltes ofertes de feina. Si millores les teves competències en aquest sentit, tindràs més oportunitats per accedir al mercat de treball.

**Pel teu temps lliure**

L´ experiencia de viatjar, a banda d'oferir-te una desconnexió de la rutina, t'ajuda a conèixer el païs, la cultura, les persones i, en general, a obrir la teva ment cap a la novetat i la diversitat. Viatjar amb idiomes et permet  interaccionar amb les persones, entendre millor totes les informacions i tenir una **experiència de viatge molt més enriquidora**.

5 motius per aprendre un idioma

1. **T'obre la ment**  
   Aprendre un altre idioma et desenvoluparà, a banda de la capacitat de comunicació en una altra llengua, la capacitat de comprensió i tolerància amb les altres cultures.
2. **Desenvolupa la teva capacitat cognitiva**  
   Un estudi publicat al *The Journal of Neuroscience* i recollit pel diari Huffingtonpost va investigar la capacitat cognitiva en adults bilingues. Les dades van mostrar que aquells que parlaven dos o més llengües des de la infància tenien més flexibilitat cognitiva que els que només en parlaven una. És a dir, els bilingues tenien més facilitat d'adaptació en un context nou o imprevist, resolent els problemes amb més rapidesa i eficàcia.
3. **Podràs millorar la teva capacitat d'aprenentatge**  
   Diversos estudis afirmen que els infants bilingues tenen una capacitat d'aprenentatge, anàlisi, matemàtica i creativa més desenvolupada que la mitjana dels infants que no ho són. En una publicació de l'[*Intenational Journal of Bilingualism*](https://consumer.healthday.com/cognitive-and-neurological-health-information-26/brain-health-news-80/two-languages-better-than-one-for-kids-brains-study-667433.html), una investigació on van participar 121 infants d'uns 9 anys (la meitat bilingues) va concloure que aquests resolien els problemes matemàtics amb més facilitat i rapidesa, tenien més capacitat d'atenció i un vocabulari més ric.
4. **Augmentaràs les teves competències transversals**  
   A més de les competències tècniques d'una professió, les [competències transversals](https://www.educaweb.cat/continguts/laborals/noves-professions/les-competencies-professionals/), com els idiomes, estan molt ben valorades al mercat de treball. Aquestes et permeten poder destacar per sobre d'altres candidats i poder progressar en la teva carrera professional.
5. **Podràs veure pel·lícules en versió original**  
   Poder veure una pel·lícula en versió et pot ajudar a entrar millor en la pel·lícula i ajudar-te a practicar l'idioma. A més de les pel·lícules, molts jocs o programes informàtics, per exemple, només es troben en anglès; el domini de l'idioma t'ajudarà a poder utilitzar-los sense cap dificultat.

Consells per no fracassar en l'aprenentatge d'un idioma

* **Tingues clar el teu objectiu**: per què vols aprendre aquest idioma? Aquesta és la primera pregunta que t'has de fer. Si tens clar l'objectiu, això ajudarà en la teva motivació, i si estàs motivat et resultarà molt més fàcil aprendre un idioma.
* **Marca't uns objectius realistes**: escull un idioma pel qual estiguis motivat i fixa't unes metes que siguin assolibles per a tu. Ajusta aquests objectius a la teva disponibilitat i no intentis anar més ràpid.
* **Organitza't bé el temps**: una bona organització del temps és clau per a l'èxit en qualsevol estudi. Avaluar de forma realista la teva disponibilitat et servirà per triar un curs d'idiomes amb un horari intensiu o extensiu o online.
* On aprendre idiomes?
* Hi ha diferents formes d'aprendre idiomes, pots fer-ho de forma més estructurada, realitzant un curs específic o de forma més autodidacta, utilitzant materials de suport i vídeos.  
    
  Pots estudiar idiomes de forma més formal a les [escoles oficials d'idiomes](https://www.educaweb.cat/centres-de/escola-oficial-idiomes/), [acadèmies de llengües](https://www.educaweb.cat/centres-de/idiomes/) o fent un curs d'idiomes a l'estranger.  
    
  Pots aprendre idiomes utilitzant altres recursos com APP's, llibres o materials d'**autoaprenentatge**, visualitzant **vídeos**en un altre idioma, participant en **grups de conversa,**realitzant una estada en un altre país.